Publication: Magyar Közlöny
Issue: MK-2003-130 (Year: 2003, Number: 130)
Era: 1990-2004
Section: 2. A jogalkotásról szóló 1987. évi XI. törvény (a továbbiakban: Jat.) szerint:
Paragraph Index: 188

(3) Az (1) bekezdés b) pontjában meghatározott távolságot közterületen a lakóépület határvonalának bármely pontjából lehet számítani.” III. Az indítvány megalapozott. Az indítványozó által állítottak közül az Alkotmánybíróság elsõként azt vizsgálta meg, helytálló-e az az érvelése, hogy a kerületi önkormányzat képviselõ-testülete az adott tárgykörben nem rendelkezett jogalkotói hatáskörrel. Erre nézve az Szbtv. 62. § (3) bekezdése egyértelmûen fogalmaz: a fõváros esetében a prostitúció folytatása további szabályainak a megállapítása, így különösen a közterületnek a védett övezeten kívüli területen védetté nyilvánított részeinek, a védett övezeten kívül mûködõ egyes, védetté nyilvánított nyilvános helyek meghatározása, a prostitúció tömeges megjelenése tartalmi követelményeinek, illetõleg a türelmi zóna kijelölése részletes szabályainak önkormányzati rendeletben történõ megállapítása — a kerületi önkormányzatok képviselõ-testületeivel egyeztetve — a fõvárosi közgyûlés hatáskörébe tartozik. Az Alkotmánybíróság megállapította, hogy az Szbtv.

Source: https://magyarkozlony.hu/hivatalos-lapok/8bef5abd4142e8ecabf8ac24852fb8aaccfd5e47/dokumentumok/82ff7193b6453127167e52f7385dd58061632ae8/letoltes